CELEX: 32020D1583
Language: da
Date: 2020-10-23 00:00:00
Title: Rådets afgørelse (EU) 2020/1583 af 23. oktober 2020 om den holdning, der skal indtages på Den Europæiske Unions vegne i Partnerskabsudvalget oprettet ved den omfattende og udvidede partnerskabsaftale mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Armenien på den anden side, for så vidt angår erstatningen af listen over personer, der kan fungere som voldgiftsmænd i tvistbilæggelsesprocedurer

30.10.2020   
               
               
                  DA
               
               
                  Den Europæiske Unions Tidende
               
               
                  L 362/23
               
            
         RÅDETS AFGØRELSE (EU) 2020/1583
         af 23. oktober 2020
         om den holdning, der skal indtages på Den Europæiske Unions vegne i Partnerskabsudvalget oprettet ved den omfattende og udvidede partnerskabsaftale mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Armenien på den anden side, for så vidt angår erstatningen af listen over personer, der kan fungere som voldgiftsmænd i tvistbilæggelsesprocedurer
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 207, stk. 4, første afsnit, sammenholdt med artikel 218, stk. 9,
         under henvisning til forslag fra Europa-Kommissionen, og
         ud fra følgende betragtninger:
         
                     (1)
                  
                  
                     Den omfattende og udvidede partnerskabsaftale mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Armenien på den anden side (1) (»aftalen«) blev undertegnet på Unionens vegne i overensstemmelse med Rådets afgørelse (EU) 2018/104 (2) og har delvis fundet midlertidig anvendelse siden den 1. juni 2018.
                  
               
                     (2)
                  
                  
                     Partnerskabsudvalget opstillede på sit møde den 17. oktober 2019 en liste over 15 personer, som er villige og i stand til at fungere som voldgiftsmænd (»listen over voldgiftsmænd«), jf. aftalens artikel 339, stk. 1.
                  
               
                     (3)
                  
                  
                     Armenien har meddelt Unionen, at en af de personer, landet havde foreslået, ikke længere opfylder betingelserne i aftalens artikel 339, stk. 2, og derfor bør erstattes.
                  
               
                     (4)
                  
                  
                     For at sikre anvendelsen af de af aftalens bestemmelser, som finder midlertidig anvendelse, skal Partnerskabsudvalget vedtage en afgørelse om erstatning af listen over voldgiftsmænd med en ændret liste.
                  
               
                     (5)
                  
                  
                     Den holdning, der skal indtages på Unionens vegne i Partnerskabsudvalget, bør fastlægges, da Partnerskabsudvalgets afgørelse om erstatning af listen over voldgiftsmænd får bindende virkning for Unionen —
                  
               VEDTAGET DENNE AFGØRELSE:
         
            Artikel 1
            Den holdning, der skal indtages på Unionens vegne i Partnerskabsudvalget oprettet ved den omfattende og udvidede partnerskabsaftale mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Armenien på den anden side, for så vidt angår erstatningen af listen over voldgiftsmænd, jf. nævnte aftales artikel 339, baseres på det tilsvarende udkast til afgørelse truffet af Partnerskabsudvalget (3).
         
         
            Artikel 2
            Denne afgørelse træder i kraft på dagen for vedtagelsen.
         
         
            Udfærdiget i Luxembourg, den 23. oktober 2020.
            
               
                  På Rådets vegne
               
               
                  Formand
               
               S. SCHULZE
            
         
         
            (1)  EUT L 23 af 26.1.2018, s. 4.
         
            (2)  Rådets afgørelse (EU) 2018/104 af 20. november 2017 om undertegnelse på Unionens vegne og om midlertidig anvendelse af den omfattende og udvidede partnerskabsaftale mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Armenien på den anden side (EUT L 23 af 26.1.2018, s. 1).
         
            (3)  Jf. dokument ST 11524/20 på http://register.consilium.europa.eu.